Premios Óscar

miniatura|dereita|300px|Alfombra vermella en *Hollywood and Highland*, en febreiro de 2009 (81ª cerimonia).
Os **Premios da Academia**, informalmente coñecidos como **Premios Óscar**, son os galardóns anuais á excelencia das producións cinematográficas. Organizado e supervisado pola Academia das Artes e das Ciencias Cinematográficas (AMPAS), os premios son concedidos cada ano nunha cerimonia formal. O AMPAS foi orixinalmente concibido pola Metro-Goldwyn-Mayer como unha organización profesional honorífica para axudar a mellorar a imaxe da industria cinematográfica e mediar nas disputas laborais. Os premios propiamente ditos foron iniciados despois pola Academia como un "premio de mérito para a realización" na industria.

Os primeiros Premios da Academia celebráronse en 1929 nunha cerimonia no Hotel Roosevelt en Hollywood. Ó longo dos anos, as categorías presentadas foron cambiando, e no presente, os Óscars contan con máis dunha ducia de categorías. Como unha das cerimonias de premios máis importantes do mundo, a cerimonia dos Óscars é transmitida en directo en máis de 100 países anualmente. Así mesmo, é a máis antiga cerimonia de premios nos medios de comunicación; os seus equivalentes, os Premios Grammy (para música), os Premios Emmy (para televisión) e os Premios Tony (para teatro), foron adaptados tralos Premios da Academia.

## Cerimonia 
### Primeira cerimonia 
miniatura|Primeira cerimonia dos oscars en 1929
Os premios foron unha iniciativa da Academia das Artes e as Ciencias Cinematográficas. Esta fora fundada dous anos antes por profesionais preocupados por mellorar a situación da profesión. Unha das súas primeiras iniciativas foi crear un comité de premios ao mérito composto por sete membros, que tras deliberar propuxo á institución a creación duns galardóns anuais en 12 categorías.

A primeira cerimonia celebrouse o 16 de maio de 1929 no Hotel Hollywood Roosevelt dos Anxos e entregáronse quince estatuíllas, cuxos gañadores xa se anunciaron con tres meses de anterioridade. Asistiron 270 convidados, os que tiveron que pagar cinco dólares por gozar da entrega dos premios que recoñecían o mellor de 1927 e 1928 na industria cinematográfica, así como dun gran banquete.

Foi un banquete extenso e cheo de discursos, pero a entrega das figuras foi levada a cabo rapidamente polo Presidente da Academia, Douglas Fairbanks.

### Cerimonias 
A continuación, unha lista de tódalas cerimonias dos Óscar.

## Principais premiados 
Os filmes máis galardoados foron *Ben-Hur*, *Titanic* e *The Lord of the Rings: The Return of the King* con cadanseus 11 premios. Outras con máis de oito premios foron:

## Categorías ó mérito 
### Categorías actuais 
* Mellor actor protagonista: dende 1928
* Mellor actor secundario: dende 1936
* Mellor actriz protagonista: dende 1928
* Mellor actriz secundaria: dende 1936
* Mellor filme de animación: dende 2001
* Mellor curtametraxe animada: dende 1931
* Mellor fotografía: dende 1928
* Mellor deseño de vestiario: dende 1948
* Mellor director: dende 1928
* Mellor documental: dende 1943
* Mellor curtametraxe documental: dende 1941
* Mellor montaxe: dende 1935
* Mellor filme en lingua non inglesa: dende 1947
* Mellor curtametraxe de ficción: dende 1931
* Mellor maquillaxe: dende 1981
* Mellor banda sonora: dende 1934
* Mellor canción orixinal: dende 1934
* Mellor filme: dende 1928
* Mellor dirección de arte: dende 1928
* Mellor edición de son: dende 1963
* Mellor son: dende 1930
* Mellores efectos visuais: dende 1939
* Mellor guión adaptado: dende 1928
* Mellor guión orixinal: dende 1940

No primeiro ano dos premios, o *Mellor director* foi dividido en dúas categorías diferentes (drama e comedia). Do mesmo xeito, *Mellor banda sonora* tamén estaba dividido en dúas categorías (drama e comedia/musical). Dende 1930s ata a década de 1960, as categorías *Mellor dirección de arte*, *Mellor fotografía* e *Mellor deseño de vestiario* estaban separadas en filmes en branco e negro e filmes en cor. Ata o ano 2012, o *Mellor deseño de produción* era chamado *Mellor dirección de arte*, mentres que *Mellor maquillaxe e peiteado* era chamado *Mellor maquillaxe*.

Outro premio, chamado Óscar ó mellor musical orixinal, aínda está nos libros de regras da Academia a pesar de que foi interrompido. Debido á insuficiente capacidade de elixir en cada ano, non foi asignada dende 1984 (cando gañou *Purple Rain*).

### Categorías desaparecidas 
* Mellor director asistente: 1933 ata 1937
* Mellor director, filme de comedia: só en 1928 
* Mellor director de baile: 1935 ata 1937
* Mellores efectos de enxeñaría: só en 1928
* Mellor banda sonora de comedia ou musical: 1995 ata 1999
* Mellor historia orixinal: 1928 ata 1956
* Mellor banda sonora adaptada: 1962 ata 1969; 1973
* Mellor curtametraxe a cor: 1936 e 1937
* Mellor curtametraxe – Ficción – 2 bobinas: 1936 ata 1956
* Mellor curtametraxe – Novidade: 1932 ata 1935
* Mellor escritor de títulos: só en 1928
* Mellor calidade única e artística de produción: só en 1928

### Categorías propostas 
O Consello de Gobernadores reúnese cada ano e considera novas categorías de premios. Ata o momento, as seguintes categorías propostas foron rexeitadas:

* Mellor casting: rexeitado en 1999
* Mellor coordinador de especialistas: rexeitado en 1999; rexeitado en 2005; rexeitado en 2011
* Mellor deseño de título: rexeitado en 1999.

## Categorías especiais 
Os Premios Especiais da Academia son votados por comités especiais e non polos membros da Academia como un todo. Non son sempre presentados nunha base consistente anual.

### Categorías especiais anuais 
* Óscar honorífico: dende 1929
* Óscar científico e técnico: dende 1931
* Óscar Gordon E. Sawyer: dende 1981
* Premio Humanitario Jean Hersholt: dende 1956
* Premio en memoria de Irving G. Thalberg: dende 1938

### Categorías especiais desaparecidas 
* Óscar xuvenil: 1934 ata 1960
* Óscar á contribución especial: 1972 ata 1995

## Notas 
## Véxase tamén 
### Ligazóns externas 
* Páxina da Academia 
* Páxina dos premios